Poate afecta atacul din Viena relaţiile economice cu România? Explicația unui economist.
După atacul din Viena, relațiile comerciale româno-austriece nu vor fi impactate. Austria este al doilea cel mai mare investitor de pe piața românească. Printre investitorii austrieci prezenți pe piața locală se numără: OMV, Erste Bank, Raiffeisen.
Ştii că Viena a fost martoră la scene de ură şi moarte. Doar nouă minute şi teroriştii au reuşit să ucidă cel puţin patru persoane.În termeni de business, atacul terorist nu va avea implicaţii asupra relaţiilor economice dintre Austria şi România. Am putea vedea un impact aici doar dacă autorităţile austriece vor impune restricţii de cirulaţie asupra bunurilor şi serviciilor. Asta o spune economistul Mircea Coşea."Austria, prin OMV Petrom, este cea care controlează resursele de gaz și petrol pe care România încă le are. Ocupă însă un loc mai important în ceea ce înseamnă servicii de asigurare și bancare. Relațiile cu Austria sunt importante. Nu întotdeauna în interesul României. Relațiile sunt, așa cum spuneam, într-o formă în care nu cred că pot fi afectate de ceea ce s-a întâmplat în Austria", a spus economistul Mircea Coşea.